CELEX: 62017CN0304
Language: fi
Date: 2017-05-24 00:00:00
Title: Asia C-304/17: Ennakkoratkaisupyyntö, jonka Oberster Gerichtshof (Itävalta) on esittänyt 24.5.2017 – Helga Löber v. Barclays Bank PLC

14.8.2017   
            
            
               FI
            
            
               Euroopan unionin virallinen lehti
            
            
               C 269/6
            
         Ennakkoratkaisupyyntö, jonka Oberster Gerichtshof (Itävalta) on esittänyt 24.5.2017 – Helga Löber v. Barclays Bank PLC
   (Asia C-304/17)
   (2017/C 269/09)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Valittaja: Helga Löber
   
      Vastapuoli: Barclays Bank PLC
   
      Ennakkoratkaisukysymykset
   
   Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (1) 5 artiklan 3 alakohtaa tulkittava siten, että toimivalta käsitellä sopimussuhteen ulkopuoliset esitteeseen perustuvaa vastuuta koskevat vaatimukset silloin, kun
   
               —
            
            
               sijoittaja on tehnyt puutteelliseen esitteeseen perustuvan sijoituspäätöksensä kotipaikassaan
            
         
               —
            
            
               ja sijoittaja on tämän sijoituspäätöksen perusteella siirtänyt jälkimarkkinoilta hankkimansa arvopaperin ostohinnan itävaltalaisessa pankissa olevalta tililtään toisessa itävaltalaisessa pankissa olevalle selvitystilille, josta ostohinta on suoritettu myyjälle kantajan toimeksiannon mukaisesti,
            
         
               a)
            
            
               on tuomioistuimella, jonka tuomiopiirissä sijoittajalla on kotipaikka,
            
         
               b)
            
            
               on tuomioistuimella, jonka tuomiopiirissä on sen pankin kotipaikka/tilinpitäjäkonttori, jossa kantajalla on pankkitili, josta tämä on siirtänyt sijoittamansa summan selvitystilille,
            
         
               c)
            
            
               on tuomioistuimella, jonka tuomiopiirissä on sen pankin kotipaikka/tilinpitäjäkonttori, jossa selvitystili on,
            
         
               d)
            
            
               on kantajan valinnan mukaan jollakin näistä tuomioistuimista,
            
         
               e)
            
            
               mikään näistä tuomioistuimista ei ole toimivaltainen?
            
         
      (1)  EYVL 2001, L 12, s. 1.